**ИНФОРМАЦИЯ, СЪГЛАСНО ЧЛ.13, АЛ.1, Т.8 ОТ ЗЕУ**

Предложенията, сигналите, жалбите и исканията/заявленията от граждани, организации и служители, както и заявления за достъп до обществена информация могат да се подават:

* **писмено** (на адреса на агенцията: гр. София 1000, ул. Ген. Йосиф. В. Гурко №6 или чрез лицензиран пощенски оператор);
* **устно** (по телефона или на място в агенцията);
* **по електронен път** (на официалния сайт на агенцията – mail@e-gov.bg
* или чрез **Единния портал за достъп до електронни административни услуги** -<https://egov.bg/wps/portal/egov/services/civil-rights/access-and-transparency/7b727a7f-a34e-48f8-932b-b13bebe072b3> ).

При работа с предложенията, сигналите, жалбите и исканията/заявленията от граждани, организации и служители, както и заявления за достъп до обществена информация се прилагат разпоредбите на Административнопроцесуалния кодекс, Правилникa за дейността, структурата и организацията на ДАЕУ и изискванията на Вътрешните правила за обмен на документи в ДАЕУ.

Сигнали и жалби, подадени повторно по въпрос, по който има решение, не се разглеждат, освен, ако са във връзка с изпълнението на решението или се основават на нови факти и обстоятелства.

При постъпване на нови данни или искания на гражданин или организация по подадена от него вече жалба, същите своевременно се препращат към изпълнителя, натоварен с работата по нея.

На граждани и служители, подали жалби, съдържащи искания, които са незаконосъобразни, неоснователни или не могат да бъдат удовлетворени по обективни причини, се изпраща отговор, в който се посочват съображенията за това.

Предложенията, сигналите, жалбите и исканията, които са подадени до ДАЕУ, а Агенцията не е компетентен орган по тях, се препращат на компетентните органи не по-късно от **седем дни** от тяхното постъпване,  освен когато има данни, че въпросът вече е отнесен и до тях, като се уведомява/т подателят/ите.